„Света Богородица Одигитрия“ () е средновековна православна църква във вардарски стил, намираща се над село Мушутище в Косово и разрушена от албанците след края на Косовската война. Църквата е строена след 1315 година с дарение на Йован Драгослав, придворен на сръбския крал Стефан II Милутин, за което свидетелства добре запазен надпис на входа на сградата, който е един от най-старите подобни епиграфски текстове.